Қанатов Сәбит Сарқытұлы

Қанатов Сәбит Сарқытұлы - Қазақстан Республикасы Қаржы министрлігі Салық комитеті төрағасының орынбасары.

1964 ж. 8 қаңтарда Қызылорда облысы Арал қаласында туған.

1994 ж. ҚазМБА-ны бітірген, қаржы және несие.

1986-91 жж. - Қызылорда облысы Арал ауданы қаржы бөлімінің тексеруші инспекторы, аға экономисі. 1991-93 жж. - Қызылорда облысы Арал ауданы бойынша Салық инспекциясының бас салық инспекторы, бөлім бастығы. 1993-94 жж. - Қызылорда облысы Арал ауданы бойынша Салық инспекциясы бастығының орынбасары. 1994-96 жж. - ҚР Қаржы министрлігі БСИ бас салық инспекторы. 1996-97 жж. - ҚР Үкіметі Аппаратының жауапты қызметкері. 1997-99 жж. - ҚР Қаржы министрлігі салық реформалары департаментінің директоры, қазыналық жұмыс департаментінің директоры. 1999-2000 жж. - ҚР МКМ халықаралық салық салу департаментінің директоры. 2000-02 жж. - ҚР мемлекеттік кіріс вице-министрі.

2002-03	жж. - ҚР Қаржы министрлігі Салық комитетінің төрағасы.
2003-06	жж. - «KZ Консалт» ЖШС бас дирөкторы.
2006 жылдан - Қазақстан Республикасы Қаржы министрлігі Салық комитеті төрағасының орынбасары. «Салық қызметінің үздігі» (2001).

Қазақстан қаржы аясына талдау: «Республиканың қаржы секторы серпінді дамып келе жатыр. Икемді салық салу жүйесі қалыптасып, ол кәсіпкерліктің дамуына және республика экономикасына инвестициялар тартуға септігін тигізуде. Банк секторында алға шыққан көшбасшылар халықаралық агенттіктерден жоғары рейтингке ие болып отыр. Бағалы қағаздар нарығының ілгері дамуына жеткілікті қаржыны шоғырландыруға мүмкіндік беретін зейнетақы жүйесінің дамуы жүріп жатыр. Қазіргі экономикалық даму қарқынымен біздің мемлекет әлемнің бәсекеге қабілетті елдерінің біріне айналады».Қазақстан бизнес - кітабы. Қаржы. – Алматы, ЖШС “Алматы баспа үйі,” 2006 ISBN 9965-9865-5-X

Дереккөздер

Санат:Тұлғалар